alexandrainst/scandi-wiki huggingface dataset:
Lesosibirsk

Lesosibirsk (russisk skrift Лесосиби́рск) er ein by i Krasnojarsk kraj i Russland med om lag 65 000 innbyggjarar. Han ligg ved elva Jenisej, rundt 250 km nord for Krasnojarsk. 

Byen vart grunnlagd i 1975 då Maklakovo og Novomaklakov vart slått saman. Ei viktig næring i byen er tømmerindustri og namnet tyder «Trebyen i Sibir». Den norsk-russiske handelsmannen Jonas Lied skipa ein trelastfabrikk her tidleg på 1900-talet.

Kjelder 
 Denne artikkelen bygger på «Лесосибирск» frå , den 17. januar 2009. 
 

Busetnader grunnlagde i 1975
Tikhoretsk

Tikhoretsk (russisk Тихоре́цк) er ein by i Krasnodar kraj i Russland med om lag 65 000 innbyggjarar. Han ligg rundt 120 km nordaust for Krasnodar.

Busetnaden vart grunnlagt i 1874 og fekk bystatus i 1923.

Byen er eit viktig knutepunkt langs det sørlege jernbanenettverk i Russland.

Kjelder 

 Denne artikkelen bygger på «Tikhoretsk» frå , den 17. januar 2009. 

Busetnader grunnlagde i 1874
Kumertau

Kumertau (russisk Кумерта́у) er ein by i Republikken Basjkortostan i Russland med om lag 60 000 innbyggjarar. Han ligg rundt 230 km sør for Ufa. 

Busetnaden Kumertau vart grunnlagt i 1948 i samband med utvinning av brunkolførekomstar i nærleiken. Han fekk status som urbanliknande busetnad i 1949 og i 1953 fekk han bystatus.

Kjelder 
 Denne artikkelen bygger på «Kumertau» frå , den 17. januar 2009. 
 

Busetnader grunnlagde i 1948
Krasnoturinsk

Krasnoturjinsk (russisk Краснотурьинск) er ein by i Sverdlovsk oblast i Russland med om lag 60 000 innbyggjarar. Han ved elva Turja i nedslagsfeltet til Ob, rundt 330 km nord for Jekaterinburg. 

Byen var ein av busetnadane som vart oppretta i 1758 ved kopargruvene ved Turja-elva. Han var då kjent som Turinskie Rudniki (russisk: Турьинские Рудники). Seinare vart han kalla Turinskij (russisk: Турьинский). Byen fekk bystatus og namnet vart endra til Krasnoturjinsk i 1944.

Den største industriverksemda i byen er Bogoslovskij aluminiumsverk.

Bakgrunnsstoff 
 Nettstad om Krasnoturinsk  (tysk)

Kjelder 
 Denne artikkelen bygger på «Krasnoturjinsk» frå , den 17. januar 2009. 
 

Busetnader grunnlagde i 1758
Aleksandrov

Aleksandrov (russisk Алекса́ндров) er ein by i Vladimir oblast i Russland med om lag 65 000 innbyggjarar. Han ligg rundt rundt 110 km nordvest for Vladimir og 100 km nordaust for Moskva. 

Byen er ein del av byane i turistruta Den gylne sirkelen i Russland med historiske attraksjonar.

Historie 
Busetnaden vart grunnlagt på 1300-talet og fekk bystatus i 1778. 

På byrjinga av 1500-talet bygde Fyrst Vasilij III eit lite jaktslott om til fyrsteresidens. Aleksandrov var den fungerande hovudstaden i Russland i tre månader (desember 1564 til februar 1565) under Tsar Ivan den grufulle, til han gjekk med på å returnere hoffet sitt og relikviane frå Moskva som han hadde teke med seg. Ivan gjekk med på å returnere etter at kyrkja gav han løyve til å grunnlegge opritsjnina. Aleksandrov har òg seinare vore mellombels opphaldsstad for tsarane.

Palasskomplekset i Aleksandrovskaja Sloboda, med talrike kyrkjer som Treeiningskyrkja, Himmelfartskyrkja og Krosskyrkja, er i dag attraksjonar. Det inneheld òg talrike gjenstandar knytt til Ivan den grufulle, mellom anna elfenbeinstrona hans. Anlegget er i dag eit nonnekloster.

Kjelder 
 Denne artikkelen bygger på «Aleksandrov (by)» frå , den 17. januar 2009.

Bakgrunnsstoff 

 Uoffisiell nettstad (russisk)

Busetnader grunnlagde på 1300-talet
Den gylne sirkelen i Russland
Hildur

Hildur er eit kvinnenamn som har komme via islandsk frå norrønt Hildr. Dette var namnet til ei valkyrje i norrøn mytologi. Namnet tyder 'strid', og ei anna form av same namnet er Hild.

Hildur og Hild har i Noreg namnedag 18. januar.

Bruk

Bruken av namnet i Noreg 
Namnet var ein god del bruka rundt førre hundreårsskifte, men frå midten av 1920-åra har bruken av namnet gått attende, og i siste halvdelen av 1900-talet var det få jenter som fekk dette namnet.

 I folketeljinga frå 1801 var namnet ikkje registrert.
 I 1900 var 1358 listeførte med namnet i formene Hildur eller Hildor, ei heitte  Hildør.
 I 2008 hadde 1768 kvinner Hildur til første fornamn,

Kjende namneberarar 
 Hildur Andersen (1864–1956), norsk pianist
 Hildur Hult (1872–1904), svensk biletkunstnar
 Hildur Emma Dixelius (1879–1969), svensk forfattar
 Hildur Os (1913-2009), norsk politikar (Ap)
 Hildur Krog (f. 1922), norsk botanikar
 Hildur Alice Nilsson (f. 1924), svensk musikar og skodespelar betre kjend som Alice Babs
 Hildur Horn Øien (f. 1940), norsk politikar
 Hildur Jackson (f. 1942), dansk forfattar og miljøvernar
 Hildur Vestergaard (f. 1968), færøysk politikar
 Hildur Bjarnadóttir (f. 1969), islandsk biletkunstnar
 Hildur Ársælsdóttir (f. 1980), islandsk musikar i bandet Amiina
 Hildur Guðnadóttir (f. 1982), islandsk cellist
 Hildur Vala Einarsdóttir (f. 1982), islandsk Idol-deltakar

Kjelder 

 Olav Veka: Namneboka, Det Norske Samlaget 1991

Bakgrunnsstoff

 Folketeljingar i Digitalarkivet

Kvinnenamn
Namn knytte til strid
Førenamn av norrønt opphav
Pavlovo i Nizjegorod oblast

Pavlovo (russisk Па́влово), òg kalla Pavlovo-na-Oke (russisk: Па́влово-на-Оке́) er ein by i Nizjnij Novgorod oblast i Russland med om lag 60 000 innbyggjarar. Byen ligg ved elva Oka, rundt 70 km sørvest for Nizjnij Novgorod. 

Pavlovo vart grunnlagd i 1566 som ein landsby under den russiske tsaren. På 1700-talet utvikla han seg til ein rik handverks- og handelsbusetnad. I 1919 fekk Pavlovo innvilga bystatus.

Pavlovo har ein lang tradisjon innan metall- og mekanisk industri. Ein av dei største verksemdene i byen er bussfabrikken PAZ.

Bakgrunnsstoff

Kjelder 
 Denne artikkelen bygger på «Pavlov» frå , den 17. januar 2009. 
 

Busetnader grunnlagde i 1566
Apatity

Apatity (russisk Апатиты, tyder «apatittar») er ein by i Murmansk oblast i Russland med om lag 60 000 innbyggjarar. Byen ligg på austsida av innsjøen Imandra og sørvest for Khibiny-fjella, rundt 23 km vest for Kirovsk. 

Busetnaden Apatity vart grunnlagt i 1935 og fekk bystatus i 1966. Flybasen Kirovsk Apatity ligg like ved byen.

Bakgrunnsstoff 
 Side med engelskspråkleg informasjon om Apatity 
 Interaktivt kart over Apatity
 Kart

Kjelder 
 Denne artikkelen bygger på «Apatity» frå , den 17. januar 2009. 
 

Busetnader grunnlagde i 1935
Tyngdekraft AS

Tyngdekraft AS er eit selskap med hovudføremål i å etablere eigarskap i små kraftverk med planlegging, bygging og drift. Først var selskapet eit DA. Hausten 2005 vart det omgjort til aksjeselskap. Personane som står bak er: Einar Sofienlund, Michael Knagenhjelm, Pål Klouman og Ole Johan Myhre. Selskapet blei kjøpt av OBOS i 2011.

Bakgrunnsstoff
Tyngdekraft 
OBOS

Norske føretak
Tuapse

Tuapse (russisk Туапсе́, adygisk ТIуапсэ) er ein by i Krasnodar kraj i Russland med om lag 60 000 innbyggjarar. Han ligg ved nordaustkysten av Svartehavet, rundt 100 km sør for Krasnodar. 

Byen er eit stort senter for folkeslaget sjapsugar, der rundt 10 000 bur i Tuapse. Sjølv bynamnet Tuapse skal visstnok vere adygisk (, som tyder «to vatn»), men namnet er òg omtalt i tidlege greske kjelder som Topsida.

Den noverande busetnaden vart grunnlagt i 1838 som det russiske fortet Veljaminovskoje (russisk: Вельяминовское). Eitt år seinare vart han okkupert og jamna med jorda av sjapsugane, men han vart straks bygd opp att. Under krimkrigen tok tyrkarane fortet og heldt det i to år (1857-59). Mellom 1875 og 1897 heitte landsbyen Veljaminovskij Posad (russisk Вельяминовский посад). Han fekk bystatus i 1916. 

Under sovjettida vart byen utvikla til ei viktig utskipingshamn for olje og endepunktet for ei oljerøyrleidning frå Groznyj og Majkop som vart ferdigstilt i 1928. Av dei viktigaste industriane i byen er oljeraffineri og eit skipsverft. Byen er òg ein viktig turiststad og er det nordlege senteret for eit turistområde som strekkjer seg sørover til Sotsji. 

Plasseringa ved dei vestlegaste Kaukasusfjella gjev byen eit særs mildt klima. 

Innan byområdet ligg òg dei to større stadene Novomikhailovskij (10 335 innbyggjarar) og Dsjubga (5 194 innbyggjarar).

Geografi

Klima

Kjente personar frå Tuapse 
 Vladimir Kramnik – sjakkspelar, verdsmeister i 2000
 Natalie Glebova – Miss Universe-vinnar i 2005

Kjelder 
 Denne artikkelen bygger på «Tuapse» frå , den 17. januar 2009.

Bakgrunnsstoff 
 Offisiell nettstad for Tuapse 

Busetnader grunnlagde i 1838
Artjom

Denne artikkelen er om den russiske byen. For den russisk/ukrainske revolusjonære kjent som Artjom, sjå Fjodor Sergejev.

Artjom (russisk Артём) er ein by i Primorskij kraj i Russland med om lag 100 000 innbyggjarar (2008). Han ligg rundt 40 km nord for Vladivostok.

Historie 
Busetnaden vart grunnlagt i 1924 nær Zybunnijgruva. Han er kalla opp etter den kjend revolusjonære Artjom (F. A. Sergejev). Den 26. oktober 1938 fekk Artjom bystatus. Artjom består av tre tidlegare urbanliknande busetnader: Uglovoje, Zavodskoj og Artjomovskij.

Økonomi og næringsliv 
Artjom har 29 industriføretak, der halvparten av desse er private. Av forbruksvarene som vert produsert i byen er møblar og porselen. Føretaka med flest tilsette er Primorskoje Gruveadministrasjon (3 500 tilsette) og Artjom-Mebel Møbelfabrikk (1 100 tilsette).

Kolgruvene har alltid vore grunnlaget for den lokale økonomien, men kolreservene er no praktisk talt uttømt. Utsiktene seier at transport vil vere den mest produktive industrien i byen i framtida.

Transport 
Vladivostok internasjonale lufthamn ligg ved Artjom. I 1994 tente han 500 000 passasjerar, berre 28 % av kapasiteten. Det største jernbaneknutepunktet i Primorskij kraj ligg òg her. Årleg passerer 12 millionar tonn frakt gjennom Artjom til Vladivostok og 24 millionar tonn til Nakhodka.

Kjelder 
 Denne artikkelen bygger på «Artjom» frå , den 17. januar 2009. 
 

Busetnader grunnlagde i 1924
Slavjansk-na-Kubani

Slavjansk-na-Kubani (russisk Славя́нск-на-Куба́ни) er ein by i Krasnodar kraj i Russland med om lag 65 000 innbyggjarar (2008). Han ligg ved elva Protoka, ei grein av elva Kuban), rundt 75 km vest for Krasnodar. 

Han vart grunnlagt i 1806. Bystatus vart innvilga i 1958.

Kjelder 
 Denne artikkelen bygger på «Slavjansk-na-Kubani» frå , den 17. januar 2009. 
 

Busetnader grunnlagde i 1806
Svobodnyj i Amur oblast

Svobodnyj (russisk Свобо́дный) er ein by i Amur oblast i Russland med om lag 60 000 innbyggjarar. Han ligg ved elva Zeja, rundt 130 km nord for Blagovesjtsjensk. 

Busetnaden vart grunnlagt i 1912 som Aleksejevsk. Namnet vart endra til Svobodnyj i 1917, då han fekk bystatus.

Kjelder 
 Denne artikkelen bygger på «Svobodnyj» frå , den 17. januar 2009. 
 

Busetnader grunnlagde i 1912
Rzjev

Rzjev (russisk Ржев) er ein by i Tver oblast i Russland med om lag 60 000 innbyggjarar. Han ligg ved elva Volga, rundt 120 km sørvest for Tver.

Historie 

Rzjev er først nemnt i 1216, då byen låg under Mstislav den modige, fyrsten av Toropets. Tre regionale makter, Republikken Novgorod, fyrstedømet Smolensk og storfyrstedømet Vladimir-Suzdal, kjempa om Rzjev i mellomalderen. 

Etter den mongolske invasjonen hamna Rzjev under ei gren av Smolensk-dynastiet, som gjorde byen til hovudstaden sin. Seinare vart byen delt mellom to av fyrstane og dei to delane vert framleis kalla Fyrst Dmitrij-sida og Fyrst Teodor-sida. På midten av 1300-talet, var dei under stadige åtak frå Algirdas av Litauen og storfyrsten av Tver, som kjøpte opp alle landsbyane rundt byen. Til slutt forlet fyrstane byen og drog til Moskva og Rzjev vart ei kort tid okkupert av Tver, Det polsk-litauiske samveldet og til slutt av Storfyrstedømet Moskva.

På 1700-talet førte lokale handelsmenn stor velstand til byen. 

Under den andre verdskrigen vart byen praktisk talt utsletta under dei blodige slaga ved Rzjev i 1942. Over ein sjettedel av folkesetnaden vart send til tvangsarbeid i Tyskland under nazi-okkupasjonen og rundt 9000 innbyggjarar vart skotne, svelta eller torturert i hel i ein konsentrasjonsleir som vart oppretta midt inne i byen. Nesten ingen gammal arkitektur overlevde øydeleggingane under krigen.

Under den kalde krigen låg flybasane Rzjev og Bakhmutovo ved byen.

Næringsliv 
Den viktigaste næringa i byen er maskinbygging, spesielt produksjon av bygningskranar. Byen har òg ein større bygningsindustri.

Transport 
Rzjev ligg ved hovudvegen og jernbanen mellom Moskva og Riga. Skiptrafikk går forbi Tver med den store elvehamna her ved Volga. Ved Tver ligg òg Migalovo lufthamn, som òg tener Rzjev-området.

Kjelder 
 Denne artikkelen bygger på «Rzjev» frå , den 17. januar 2009.

Bakgrunnsstoff 
 Slaga ved Rzjev 1941-1943 (russisk)
 Byen Rzjev: gamle bilete

Byar ved Volga
Tikhvin

Tikhvin (russisk Ти́хвин, finsk Tihvinä) er ein by i Leningrad oblast i Russland med om lag 60 000 innbyggjarar. Han ligg 200 km aust for Sankt Petersburg ved elva Tikhvinka.

Byen er første gong nemnd i skriftlege kjelder i 1383. På 1400–1500-talet var han eit viktig religiøst senter nordvest i Russland. Bystatus fekk han i 1773.

Tikhvin er kanskje mest kjend internasjonalt som fødestaden til komponisten Nikolaj Rimskij-Korsakov (1844-1908).

I den andre verdskrigen vart byen erobra i november 1941 av styrkar frå den tyske Armégruppe Nord, men dei tapte byen att etter ein månad, då dei sovjetiske motåtaka vart for sterke. Tikhvin markerte den lengste framrykkinga til Armégruppe Nord under heile krigen.

Kjelder 

 Denne artikkelen bygger på «Tikhvin» frå , den 17. januar 2009.
Stupino

Stupino (russisk Сту́пино) er ein by i Moskva oblast i Russland med om lag 65 000 innbyggjarar. Han ligg ved elva Oka, rundt 100 km sør for Moskva.

Byen vart grunnlagt i 1939 som ein lukka by. Det viktigaste landemerket er Belopesotskij-klosteret, med bygningar frå 1600-talet og framover. Under den kalde krigen var den viktigaste industrien i Stupino våpenproduksjon.

Bakgrunnsstoff 
Belopesotskijklosteret

Kjelder

Denne artikkelen bygger på «Stupino» frå ,  den 17. januar 2009.  
 

Lukka byar
Tsjistopol

Tsjistopol (russisk Чи́стополь, tatarisk (latinsk): Çistay, tsjuvasjisk: Чистай) er ein by i Republikken Tatarstan i Russland med om lag 60 000 innbyggjarar. Han ligg ved elva Kama, rundt 100 km søraust for Kazan. 

Byen vart grunnlagd på 1700-talet og fekk byrettar i 1781.

Tsjistopol lufthamn ligg 7 km sør for byen.

Kjelder 
 Denne artikkelen bygger på «Tsjistopol» frå , den 17. januar 2009. 
 

Busetnader grunnlagde på 1700-talet
Zaretsjnyj i Penza oblast

Zaretsjnyj (russisk Заре́чный) er ein lukka by i Penza oblast i Russland med om lag 60 000 innbyggjarar. Byen ligg 12 km aust for Penza. 

Byen vart grunnlagd i 1958 i området til bydistriktet Zaretsjnyj i Penza. Frå 1962, då byen vart lukka, til 1992 heitte han Penza-19 (russisk Пе́нза-19)

Kjelder 
 Denne artikkelen bygger på «Zaretsjnyj (Penza oblast)» frå , den 17. januar 2009. 
 

Lukka byar
Meleuz

Meleuz (russisk Мелеу́з) er ein by i Republikken Basjkortostan i Russland med om lag 60 000 innbyggjarar. Han ligg der elva Meleus munnar ut i elva Belaja, ei sideelv til Kama, rundt 200 km sør for Ufa. 

Busetnader grunnlagde på 1700-talet
Rossosj

Rossosj (russisk Россошь) er ein by i Voronezj oblast i Russland med om lag 60 000. Han ligg rundt 170 km sør for Voronezj, nær grensa til Ukraina.

Byen vart grunnlagd på 1600-talet av Peter den store og fekk bystatus i 1923.

Busetnader grunnlagde på 1600-talet
Arsenjev

Denne artikkelen er om byen. For den russiske utforskaren og forfattaren sjå Vladimir Arsenjev.

Arsenjev (russisk Арсе́ньев) er ein by i Primorskij kraj i Russland med om lag 60 000 innbyggjarar. Han ligg på høgresida av elva Arsenjevka, ei sideelv til Ussuri, rundt 160 km nordaust for Vladivostok (via veg 242 km). 

 Geografi 
Byen ligg i ein dal omgjeve av nesten urørt Ussuri-taiga. Den økologiske situasjonen i Arsenjev er langt betre enn for andre byar i Primorskij kraj, då det ikkje finst forureinane verksemder i byen og omegn. På grunn av plasseringa har Arsenjev eit meir utprega innlandsklima enn Vladivostok-området, med gjennomsnittstemperatur i juli på 21 °C og i januar på −18 °C. 

 Historie 
Arsenjev si historie byrjar i 1895 då busetnaden Semjonovka vart grunnlagt. Dei første bysetjarane var russiske gammaltruande. I 1901 busette leiglendingar frå Poltava oblast i Ukraina seg her. I 1937 vart busetnaden knytt til den transsibirske jernbanen med eit sidespor. I 1940 vart den første flyfabrikken (den noverande Progress) i Russland fjerne austen bygt her. I 1952 fekk busetnaden Semjonovka innvilga bystatus og fekk det nye namnet, Arsenjev, etter Vladimir Arsenjev, ein utforskar av det fjerne austen, vitskapsmann, utforskar og forfattar, som vitja Semjonovka i 1912.

 Næringsliv og økonomi 
Dei største verksemdene i byen er Askold og Progress, som hovudsakleg produserer forsvarsrelaterte produkt. På grunn av mindre etterspurnad etter militære produkt har produksjonen vorte redusert, noko som ein prøver å kompansere med eksport, mellom anna av helikopter frå Progress''. 

På grunn av fjella i området og gode snøforhold om vinteren er Arsenjev òg vorte eit senter for alpin skisport og det vert bygt ut infrastruktur i området med omsyn til dette.

Bakgrunnsstoff 
 Informasjonsportal for Arsenjev

Kjelder 
 Denne artikkelen bygger på «Arsenjev» frå , den 17. januar 2009. 
 

Busetnader grunnlagde i 1902
Iskitim

Iskitim (russisk Искитим) er ein by i Novosibirsk oblast i Russland med om lag 65 000 innbyggjarar. Han ligg ved elva Berd, 50 km søraust for Novosibirsk. 

Busetnaden vart grunnlagd i 1717 og fekk bystatus i 1938.

Bakgrunnsstoff 

Busetnader grunnlagde i 1717
Marius

Marius  er eit gutenamn med opphav i eit romersk slektsnamn, av latinsk mari, 'hav'.

Marius har norsk namnedag 19. januar.

Bruk

Bruken av namnet i Noreg
Namnet var vanleg rundt førre hundreårsskiftet, men vart mindre brukt ut over 1900-talet før populariteten steig kraftig frå ca. 1970 og nådde ein topp midt i 1980-åra.

 I  folketeljinga  frå 1801 var det 23 gutar som heitte Marius.
 I 1900 var 3668 gutar listeførte med namnet Marius 
 I 2008 hadde 13807 gutar Marius som første fornamn.

Kjende namneberarar
Generalen Gaius Marius var ein av namneberarane av det romerske slektsnamnet.

 Marius Petipa (1818–1910), fransk ballettdansar, pedagog og koreograf
Marius Hægstad (1850-1927), norsk språkforskar
Marius Müller (1958-1999), norsk musikar
Marius Kjos (f. 1964), norsk dansar og koreograf
Marius Almås Johansen (f. 1975), norsk kunstnar og tidleg gitarist frå Madrugada
Marius Bakken (f. 1978), norsk friidrettsutøvar
Marius Helle (f. 1983), norsk fotballspelar
Marius Thorp (f. 1988), norsk golfspelar
Marius Hagberg (f. 1989), norsk fotballspelar

Annan bruk av namnet
 «Lille Marius» er hovudpersonen i romanen Gift av Kielland.
Mariusgenseren vart eit svært populært strikkemønster i 1970-åra.

Kjelder

 Olav Veka: Namneboka, Det Norske Samlaget 1991 ISBN 82-521-3604-4

 Folketeljingar i Digitalarkivet

mannsnamn
førenamn av latinsk opphav
Revda i Sverdlovsk oblast

Revda (russisk Ревда́) er ein by i Sverdlovsk oblast i Russland med om lag 65 000 innbyggjarar. Han ligg 40 km vest for Jekaterinburg og berre 10 km sør for Pervouralsk.

Historie 
Busetnaden Revda oppstod i 1731 i samband med opprettinga av eit jernverk. Som offisielt grunnleggingsår reknar ein 1734, då verket starta opp produksjonen. Byen fekk bystatus i 1935.

Næringsliv 
I Revda ligg det største koparverk i Ural. Det har vore i drift sidan 1940 og handsamar malm frå Degtjarsk, 15 km søraust for Revda. I tillegg finst det verksemder innan metallhandsaming og kjemisk industri, samt innan byggings- og treindustri.

Bakgrunnsstoff

Kjelder 
 Denne artikkelen bygger på «Revda (Sverdlovsk oblast)» frå , den 17. januar 2009. 
 

Busetnader grunnlagde i 1734
Sjuja

Sjuja (russisk Шу́я) er ein by i Ivanovo oblast i Russland med om lag 60 000 innbyggjarar. Han ligg ved elva Teza, rundt 25 km søraust for Ivanovo.

Historie 

Sjuja vert nemnd første gong i historiske dokument i 1393. Frå 1403 vart området halde av ei gren av huset Suzdal, som fekk namnet sitt «Sjuiskij» etter byen. I 1539 vart byen plyndra av Safagäräy av Kazan. I 1566 vart han overteken av Ivan den grufulle som hans personlege eigedomen i opritsjnina. I 1722 vart byen vitja av Peter den store, som starta tekstilframstilling i byen. Innan 1800-talet hadde Sjuja vorte eit av dei største sentera for handsaming av lin, sjølv om han sidan er vorte overgått av nabobyen Ivanovo.

Nikolo-Sjartomskijklosteret, som ligg tolv kilometer frå Sjuja, er eit av dei største klostra i Russland. Klosteret vart første gong nemnt i 1425. Det har ein katedral frå 1652 og eit refektorium frå 1678. Klokketårnet i Gjenoppstandelseskatedralen er det høgaste frittstående klokketårnet i verden.

Bakgrunnsstoff 
 Nikolo-Sjartomskijklosteret  (russisk)
 Mikhail Frunze-museet (russisk)
Margunn

Margunn er eit kvinnenamn, samansett av to ledd:
 Mar- norrønt 'hest' eller latinsk 'hav', eventuelt ei kortform av Margaret el. tilsv.
 -gunn, norrønt 'strid'.

Margunn har norsk namnedag den 19. januar.

Bruken av namnet i Noreg 
Margunn er eit nylaga namn som har vore brukt i Noreg sidan mellomkrigstida.

I 2008 var det 707 kvinner som hadde Margunn til første fornamn og 320 som heitte Margun.

Kjende namneberarar 
 Margunn Hageberg (f 1950), norsk forfattar
 Margunn Bjørnholt (f 1958), norsk sosiolog 
 Margunn Haugenes, norsk fotballspelar og trenar
 Margunn Mossige, norsk fagbokforfattar
 Margun Boge, norsk fagbokforfattar

Kjelder 
 Olav Veka: Namneboka, Det Norske Samlaget 1991 ISBN 82-521-3604-4

Bakgrunnsstoff 

 Folketeljingar i Digitalarkivet

Kvinnenamn
Førenamn av norrønt opphav